Saakašvili: vaenulik poliitika võib viia Venemaa olemasolu unustamiseni,  kommenteeris tänane Delfi Georgia juhi teleesinemist Valgevene riiklikus telekanalis.    Georgia president Mihheil Saakašvili esines Valgevene telekanalis HTB, kus rääkis endast, Georgiast ning Georgia venemaa suhetest. Saakašvili sõnul ta armastab Vene rahvast ja kultuuri, kuid ei mõista Venemaa ebamäärast positsiooni oma riigi suhtes, mis võib olla saatuslike tagajärgedega.    "Raske on aru saada mida nad tahavad. Me oleme kogu aeg tahtnud neile vastu tulla, kuid nad tahavad üha enam," ütles Saakašvili intervjuus Valgevene televisiooni esimesele kanalile. Tema sõnul on Vene suhtumises Georgiasse šantaaži elemente.    "Muutke oma käitumist, täitke kõik meie nõudmised ja siis me vaatame," sõnastas Georgia president oma arusaama Vene poole seisukohtadest.      Samal ajal Saakašvili avaldas usutluses armastust Vene rahva ja kultuuri suhtes, tema arvates  võib kahe rahva võõrandumine viia selleni, et Georgias unustatakse ära, mis see Venemaa üldse on.    "See on poliitika, mis viib ummikusse," ütles Saakašvili ja lisas, et ta peab juba oma poega sundima Vene keelt õppima.    Ekspertide hinnangul oli Saakašvili esinemine Valgevene televisioonis pelgalt president Lukašenka vastukäik vene telekanalis esitatud süüdistuste pihta, milles väideti Lukašenko olevat seotud Valgevenes toime pandavate poliitiliste mõrvadega (vt  Lühidalt - 05.07.10). Kokkuvõttena aga on tõenäoline see, et alanud on täiemastaabiline infosõda venemaa ja Valgevene vahel, kinnitab Aleksandr Fedut portaalis Eho Moskvõ.